NOVEL 


Pengenalan 

«Novel - prosa cereka yang panjang. 

«Istilah 'novel' diambil daripada bahasa Inggeris. 
Kata ini berasal daripada bahasa Itali iaitu 'novella'. 


i tindakan yang dialami 


antara watak-watak 

dalam cerita. 

- Segala kejadian digambarkan berlaku pada sal 
satu tempat dan masa tertentu. 

- kemukakan satu-satu pandangan hidup dan 
persoalan tentang kehidupan. 



SINOPSIS 

BAB 1 : Sakit Hati 

Amri masuk ke kelas dengan selamba. Tiada 
siapa berani menyapa atau bertanya apa-apa 
kepadanya kecuali Siva. Sebenarnya Amri 
dikenakan hukuman rotan oleh Cikgu Salman 
akibat daripada aduan Sapura tentang salah laku 
Amri. Sapura mendakwa Amri membuli Saleh, 
seorang murid iunior, dan mengutip wang 
perlindungan. Amri tidak berasa sakit ketika 
dirotan kerana dia telah mengalas punggungnya 
dengan buku yang nipis. 

Amri berdendam terhadap Sapura dan 
merancang untuk mengenakannya. Bagi Amri 
pengawas sekolah itu perlu "diajar" agar dia tidak 
berani membuat aduan pada masa akan datang. 
Lagipun Amri mahu memastikan murid-murid lain 
berasa takut terhadapnya. 


Siva berat hati untuk membantu Amri 
kali ini kerana Sapura seorang perempuan 
dan pengawas sekolah. Namun, Amri nekad 
untuk melakukannya walaupun sendirian. 

Ketika guru sedang mengajar dan 
murid-murid memberikan tumpuan 
terhadap pengajaran guru, Amri 
mengenangkan perbuatan Sapura 
terhadapnya. Amri sakit hati kerana 
Sapura campur tangan dalam urusannya. 
Selama ini tiada murid yang berani 
membuat aduan kerana takut kepadanya. 
Guru disipilin tidak dapat menghukum Amri 
dan rakan-rakannya kerana tiada bukti dan 
tiada siapa yang berani mengaku diugut 
oleh Amri. 


BAB 2 : BERWASPADA 


Sapura dan Rozita berbual tentang tindakan Sapura 
yang membuat aduan tentang Amri. Sapura 
menegaskan bahawa dia menjalankan 
tanggungjawabnya sebagai pengawas. Rozita 
menasihati Sapura agar berwaspada dengan Amri. 


sapura teringat akan peristiwa dia ternampak Amri 
membuli Saleh. Pada mulanya Saleh meminta tolong 
dan ternampak Amri sedang memarahi Saleh. 
Apabila Spura menegur, Amri mengatakan bahawa 
dia mengajar Saleh agar menghormati senior. Saleh 
mengiakan kata-kata Amri. 



Sapura mengadukan kejadian tersebut 
kepada Cikgu Salman. Malangnya, Saleh 
menyatakan bahawa beliau yang bersalah. 
Saleh diberi amaran manakala Amri dirotan 
di punggung. Amri tidak berasa sakit 
sebaliknya tersenyum sinis kepada Sapura. 


tengah hari itu, ketika pulang ke rumah, 
Sapura ternampak Amri di tempat letak 
basikal. Sapura berhati-hati kerana bimbang 
Amri akan mengenakannya. 


BAB 3 : KESUSAHAN HIDUP 

Di rumah Amri berbual dengan ibunya yang baru 
pulang dari kedai Pak Dollah. Ibu Amri mengadu 
bahawa dia berasa segan dengan Pak Dollah kerana 
kebaikannya. Hutang kepada Pak Dollah terlalu banyak. 
Namun dia tidak menuntutnya. 

Amri terkenangkan sikap ayahnya yang tidak 
bertanggungjawab. Kerana itulah Amri memberontak 
dan melepaskan kepada murid lain dengan membuli. 
Hati Amri puas apabila melakukan perkara tersebut. 
Pada masa yang sama Amri bersimpati dengan ibunya. 
Dia amat menyanyangi dan menghormati ibunya. Sikap 
Amri berbeza ketika di sekolah dengan di rumah. Di 
sekolah dia sangat nakal, manakala di rumah dia 
sangat menyanyangi dan menghirmati ibunya. 


BAB 4 : KEKALUTAN 


Malam itu ayah Amri pulang dan meminta 
duit daripada ibunya. Apabila ibu Amri tidak 
dapat memberinya wang, dia menyelongkar 
gerobok pakaian dan mengambil duit yang ada. 
Ibu Amri cuba untuk mencapai duit daripada 
tangan ayahnya namun tidak berjaya. 

Apabila ternampak gelang emas pusaka 
nenek yang dipakai ibunya, ayah Amri merentap 
gelang tersebut. Ibu Amri ungin mengambilnya 
tetapi tersungkur keran kakinya terseradung di 
bendul. Amri geram lalu menghalang ayahnya 
daripada keluar. Amri ditampar ayahnya. Ibu 
Amri memujuk Amri agar bersabar. A 


BAB 5 : RINTIHAN HATI 


Amri ke sekolah dengan kesan lebam di 
pipi. Dia menyatakan bahawa dia lebam 
kerana tergelincir. Amri tidak mahu 
menceritakan tentang penderitaan 
hidupnya kepada sesiapa pun. 


Pada waktu rehat Amri mengasingkan 
diri dengan memencilkan diri di hujung 
padang sekolah dan merintih sedirian. Dia 
tidak tahu kepada siapa dia ingin 
menceritakan masalahnya. Dia tertekan. 


Amri cemburu melihat kegembiraan orang 
lain. Oleh itu, dia bertindak ganas terhadap 
murid lain. Baginya, keasakitan hatinya 
dapat diubati dengan mengakitkan hati 
orang lain. Amri mencari mangsa untuk 
disakiti. 

Amri teringatkan Sapura dan mencari jalan 
un tuk mengenakannya. Amri sedar dia 
tidak patut memukul Sapura. Dia mendapat 
akal dengan melihat basikal. 



BAB 6 : MENGENAKAN SAPURA 

Amri menunggu Sapura di tempat letak 
basikal ketika waktu persekolahan sudah 
tamat. Sapura hairan melihat gelagat Amri. 
Amri meminta maaf kepada Sapura kerana 
bersikap sombong pada pagi tadi. 

Apabila Sapura memaafkannya, Amri 
menunggang basikal mengiringi Sapura. 
Amri menyatakan dia telah berubah sikap. 
Sapura berasa hairan. 



Ketika melalui jalan sempit di sebelah 
bendang, Amri yang berada di hadapan 
memberhantikan basikal secara mengejut. 
Sapura terjatuh keran mengelak daripada 
melanggar Amri. Pakaian Sapura kotor 
terkena lumpur dan Amri mentertewakan 
Sapura. 

Sapura memarahi diri sendiri kerana 
membiarkan dirinya diperdaya Amri dan 
dia mahu membalas perbuatan Amri. 



BAB 7 : BERSIMPATI 

Apabila sampai di rumah, Amri terkejut 
melihat rumahnya berselerak. Ibunya 
menangis dan dahinya berdarah. Ibu 
Amri menyatakan bahawa dia terhantuk 
ketika menghalang ayahnya mengambil 
satu-satunya barang kemas yang 
tinggal. Amri sangat marah dengan 
perbuatan ayahnya namun ibunya 
menyuruh Amri bersabar. 



Perkara yang terjadi di rumah Amri diketahui 
oleh Sapura secara kebetulan kerana dia mahu ke 
rumah Amri dengan niat untuk mengadu kenakalan 
Amri kepada ibu bapanya. Namun, Spura 
bersimpati setelah mendengar perbualan Amri 
dengan ibunya. Amri tidak senakal yang disangka. 
Dia seorang yang sangat menyanyangi dan 
menghormati ibunya. Sapura memahami mengapa 
Amri boleh menjadi nakal dan dia ingin membantu 
Amri. 

Sepanjang perjalanan pulang, Spura 
memikirkan tentang Amri dan ibunya. Sapura ingin 
membantu namun dia takut niatnya disalah 
ertikan. 



BAB 8 : MENDAPATKAN UBAT 


Amri meminta izin kepada ibunya untuk pergi 
membeli ubat di pekan. Pada mulanya ibu 
Amri tidak membenarkan kerana mereka tidak 
mempunyai wang. Amri memberitahu dia 
mempunyai wang simpanan. Ibu Amri 
menyatakan dia akan reda jika Amri 
menggunakan wangnya sendiri. Sekiranya 
wang tersebut bukan miliknya maka perlu 
dipulangkan kepada tuannya. Duit itu 
sebenarnya telah bercampur diantara wang 
simpanan dengan wang hasil memeras ugut. 


Walaupun Amri berasa serba salah untuk 
menggunakan wang tersebut tetapi dia 
terpaksa menggunakan kerana ingin 
membeli ubat untuk ibunya dan bimbang 
akan kesihatan ibunya. 

Sepanjang perjalanan sejauh 10 KM ke 
pekan, Amri teringatkan apa yang 
dilakukannya sebelum ini. Perasaannya 
bercampur baur. Dia marah dan geram 
apabila teringatkan sikap ayahnya. Namun 
dia gembira kerana berjaya mengenakan 
Sapura. 



BAB 9 : CEDERA DISAMUN 

Amri membeli ubat deman dan luka di 
farmasi. Dalam perjalanan ke rumah, Amri 
ditahan seorang pemuda di sebatang lorong. 

Pemuda tersebut memberitahu bahawa ada 
orang pengsan di belakang lorong tersebut. 
Dia meminta Amri membantunya. 

Amri ingin membantu, namun setelah tiba di 
lorong, Amri tidak melihat orang pengsan 
sebalinya ada seoran pemudalain yang 
tersenyum kepada pemuda tadi. 


Rupa-rupanya, itu hanyalah helah 
mereka untuk menyamun. Mereka 
memukul Amri apabila Amri tidak memberi 
wang kepada mereka. Mereka juga turut 
membuang ubat yang dibeli Amri. 

Tiba-tiba satu laungan kuat terdengar 
dan menyebabkan kedua-dua pemuda 
tersebut melarikan diri. Amri terkejut 
apabila mendapati Sapura telah 
membantunya. 



BAB 10 : KEINSAFAN 


Sapura menyatakan kepada Amri yang dia mahu 
membantunya. Amri menangis apabila mendapati 
ubat yang dibelinya sudah habis dibuang oleh 
penyamun. 


Sapura menenangkan Amri dengan menyatakan 
ibunya selamat. Sapura dan ayahnya telah 
menghantar ibunya ke hospital dan ibunya 
mengalami demam biasa. Ayah Sapura muncul dan 
membawa Amri ke hospital untuk mendapatkan 
rawatan dan mengambil ibunya. 

Amri menyesal kerana menganiayai Sapura. Dia 
meminta maaf kepada Sapura. Dia juga insaf atas 
sikapnya yang buruk terhadap murid lain. 
Pengalamannya ketika diperas ugut penyamun 
menyedarkannya dan berazam untuk berubah. 


Amri dan ibunya mengucapkan terima kasih 
kepada Sapura dan ayahnya. Sejak itu, Sapura 
dan Amri menjadi kawan baik. Amri menjadi baik 
dan pembela kepada murid-murid yang dibuli. 


Ayah Amri tidak pulang ke rumah. Dia 
dipenjarankan keranaterlibat dalam perjudian 
haram dan dadah. Ayah Amri insaf dan meminta 
maaf kepada Amri dan ibunya. Amri memaafkan 
ayahnya dan tidak berdendam lagi. Amri sudah 
berjaya mengawal emosinya dan berazam untuk 
menjadi insan berguna dan tidak mensia-siakan 
masa depannya. 


